### Тауарлар қалдықтары бойынша есепке жатқызылатын қосылған құн салығыбойынша салық тіркелімінің нысанын жасау

      53. Тауарлар қалдықтары бойынша есепке жатқызылатын ҚҚС бойынша салық тіркелімінің нысаны ҚҚС бойынша салық төлеушілерді тіркеген кезде тауарлар қалдықтары бойынша есепке жатқызылатын ҚҚС сомаларын көрсету үшін арналған.

      54. Осы салық тіркелімінде көрсетіледі:

      1) 1-бағанда – жолдың реттік нөмірі;

      2) 2-бағанда – ҚҚС бойынша тіркеу есебіне қойылған күнге дейін салық төлеушілермен сатып алынған, жасалған, құралған тауардың атауы ;

      3) 3-бағанда – Салық кодексінің 400-бабы 1-тармағының 1) немесе 2) тармақшаларында көзделген құжаттың атауы;

      5) 4-бағанда – 3-бағанда көрсетілген құжаттың нөмері;

      6) 5-бағанда – 3-бағанда көрсетілген құжаттың күні;

      7) 6-бағанда – ҚҚС-сыз тауардың құны (салық салынатын айналымның мөлшері);

      8) 7-бағанда – ҚҚС сомасы;

      9) бағанда "Қорытынды" - 6 және 7-бағандар бойынша қорытынды сомасы.

      55. Егер салық тіркелімінде қате деректер көрсетілген жағдайда, қателерді түзеу салық тіркелімі жолдарының тек өзгеріс және (немесе) толықтыру енгізілетін нөмірлері ғана толтырылатын және көрсетілетін салық тіркелімінің нысанын (бұдан әрі – қосымша салық тіркелімі) жасау жолымен жүзеге асырылады.

      Салық тіркеліміне өзгеріс және (немесе) толықтыру енгізу жіберілген қателіктердің сипатына қарай мынадай тәртіппен жүргізіледі:

      1) салық тіркелімінің 2–5-бағандарында қателіктер табылған жағдайда қосымша салық тіркелімінде тиісті деректемелер көрсетіледі. Бұл ретте, егер қате бір немесе бірнеше бағанда жіберілген жағдайда қосымша салық тіркелімінде көрсетілген бағандардың барлығының деректемелері көрсетіледі;

      2) салық тіркелімінің 6–7-бағандарында қателіктер табылған жағдайда:

      қосымша салық тіркелімінің 2-5-бағандарында салық тіркелімінің 2-5-бағандарының деректемелері көрсетіледі;

      қосымша салық тіркелімінің 6 және 7-бағандарында салық тіркелімінің 6 және 7-бағандарында көрсетілген сомалармен салыстыру бойынша анықталған айырма сомасы көрсетіледі.

      Салық тіркелімінің 6 және 7-бағандарының мәндерін азайтуға бағытталған өзгерістер енгізу кезінде анықталған айырма сомасы қосымша салық тіркелімінің 6 және 7-бағандарында "–" алу белгісімен көрсетіледі;

      3) салық тіркеліміне қосымша енгізу қажет болған жағдайда, қосымша салық тіркелімі осы Қағидалардың 54-тармағына сәйкес жасалады. Бұл ретте мұндай қосымша салық тіркелімінде толықтырулар енгізілетін кезең үшін салық тіркеліміндегі соңғы жолдың нөмірінен кейінгі жолдың нөмірі көрсетілуі қажет.

      56. Егер бұрын қосымша салық тіркелімдері жасалған салық тіркеліміне қосымша салық тіркелімі жасалса, онда соңғысы бұрын ұсынылған қосымша салық тіркелімдері ескеріле отырып жасалады.

      57. Қосымша салық тіркеліміне жазбаша негіздеме қоса беріледі, оған қосымша салық тіркелімін жасаған тұлғалар қол қояды және салық төлеушінің мөрімен куәландырылады (ол болған кезде, дара кәсіпкерлік субъектілеріне жататын заңды тұлғаларды қоспағанда):

      1) ЖСН/БСН;

      2) салық тіркеліміне өзгерістердің және (немесе) толықтырулардың енгізілу себептері;

      3) салық тіркелімінің өзгерістер енгізілетін жолдарының нөмірлері;

      4) жазбаша негіздеменің жасалған күні көрсетіле отырып, қоса беріледі.

      Ескерту. 57-тармақ жаңа редакцияда – ҚР Премьер-Министрінің Бірінші орынбасары – ҚР Қаржы министрінің 31.10.2019 [№ 1197](https://adilet.zan.kz/kaz/docs/V1900019553#z36) (алғашқы ресми жарияланған күнінен кейін күнтізбелік он күн өткен соң қолданысқа енгізіледі) бұйрығымен.